Α.Σ. Ειδυλλιακός

Ο Αθλητικός Σύλλογος Βιλλίων «Ειδυλλιακός»Λεπτομέρειες Οργανισμού ΑΘΛΗΤΙΚΟΣ ΣΥΛΛΟΓΟΣ ΒΙΛΛΙΩΝ ΕΙΔΥΛΛΙΑΚΟΣ Υπουργείο Διοικητικής Ανασυγκρότησης Μητρώο Επιχορηγούμενων Φορέων είναι αθλητικός σύλλογος με έδρα τα Βίλια Αττικής. Επίσημο έτος ίδρυσης του συλλόγου είναι το 1970 και χρώματα είναι το μπλε και το λευκό. Διατηρεί από την ίδρυσή του τμήμα ποδοσφαίρου, που ανήκει στην Ε.Π.Σ. Δυτικής Αττικής και έδρα του αποτελεί το Δημοτικό Γήπεδο Βιλλίων, όπου και διεξάγονται οι εντός έδρας αγώνες του.epsda.gr Επίσης διατηρεί τμήμα μπάσκετ.mandras-eidyllias.gr

 Ιστορικό 
100px|thumb|right|Δημοσίευμα αθλητικής εφημερίδας, σχετικά με αγώνα του Ειδυλλιακού με τον Ορφέα Αιγάλεω, για τα Προκριματικά Β΄Εθνικής του 1975.
Ο Ειδυλλιακός ιδρύθηκε το 1970 και αμέσως εντάχθηκε στην Ε.Π.Σ. Πειραιά ξεκινώντας από τη Γ' Κατηγορία τη σεζόν 1970-71.«Το Φεβρουάριο αρχίζει η Γ Πειραιώς» εφ. Αθλητική Ηχώ, 16 Ιανουαρίου 1971, σελ.2 Έπειτα από διαδοχικές ανόδους ανέρχεται στην κορυφαία κατηγορία του Πειραϊκού πρωταθλήματος και τη σεζόν 1974-75 αναδείχθηκε πρωταθλητής Β' Ομίλου και κατόπιν υπερπρωταθλητής Πειραιά, επικρατώντας του έτερου πρωταθλητή Α' Ομίλου Περαμαϊκού με 2-1 στο στάδιο Ελευσίνας.εφ. Αθλητική Ηχώ, 17 Απριλίου 1975 , σελ. 1 Κατόπιν έλαβε μέρος στο ειδικό πρωτάθλημα ανόδου, όπου αγωνίστηκε στον 7ο όμιλο με αντιπάλους τους Ορφέα Αιγάλεω, Δάφνη Ερυθρών, ΑΕΡ Αφάντου, Παλλεσβιακό, ΑΠΟ Χίου και Πανσαμιακό και έχασε την ιστορική άνοδο στην Β' Εθνική 5 χρόνια μόλις από την ίδρυσή του, τερματίζοντας στην 4η θέση. 

Τα επόμενα χρόνια συνέχισε να αγωνίζεται στα πρωταθλήματα της Ε.Π.Σ. Πειραιά και το 2003 εντάχθηκε στη νεοσύστατη Ε.Π.Σ. Δυτικής Αττικής. Έχει αγωνιστεί σε Α' και Β' Κατηγορία της Ε.Π.Σ. Δυτικής Αττικής. Τη σεζόν 2006-07 κατέκτησε το πρωτάθλημα της Β' Κατηγορίας και κέρδισε την άνοδο στην Α' Κατηγορία.sport24.gr Τη σεζόν 2013-14 κατέκτησε εκ νέου το πρωτάθλημα Β' Κατηγορίας και κέρδισε την άνοδο. Αγωνίστηκε προσωρινά στην Α' Κατηγορία τη σεζόν 2014-15epsda.gr και κατόπιν ανέστειλε τη λειτουργία του, μένοντας εκτός αγωνιστικών δράσεων από τη σεζόν 2015-16stoplekto.gr μέχρι και την σεζόν 2023-24.

Το καλοκαίρι του 2024 επέστρεψε στην αγωνιστική δράση συμμετέχοντας τόσο στην Β΄ Κατηγορία της ΕΠΣΔΑ όσο και στο κύπελλο της Δυτικής Αττικής. Την ίδια σεζόν υπό της οδηγίες του προπονητή Χάρη Λογκαράκη ο Ειδυλλιακός κατέκτησε το πρωτάθλημα και κέρδισε την άνοδο στην μεγάλη κατηγορία της ΕΠΣΔΑ. Στο κύπελλο αποκλείστηκε στον πρώτο γύρο αντιμετωπίζοντας ομάδα από την Γ΄ Εθνική κατηγορία τον Μανδραϊκό.

Τον Σεπτέμβριο του 2025 ανακοινώθηκε ότι η ομάδα θα αγωνιστεί και πάλι στην Β΄ Κατηγορία της ΕΠΣΔΑ λόγω προβλημάτων με τα χαρτιά τα οποία της στερούν την συμμετοχή στην μεγάλη κατηγορία των τοπικών πρωταθλημάτων της Δυτικής Αττικής. Υπό τις οδηγίες του νέου προπονητή Κώστα Στεφανίδη η ομάδα του Ειδυλλιακού θα προσπαθήσει να φέρει ξανά τις στιγμές δόξας στα Βίλια και να καταφέρει να την πάει εκεί που ανήκει.

 Παραπομπές 

 Δείτε επίσης 
 Κατάλογος ποδοσφαιρικών σωματείων Ε.Π.Σ. Δυτικής Αττικής

 Εξωτερικοί σύνδεσμοι 
 Ο Α.Σ. Ειδυλλιακός στην Ε.Π.Σ. Δυτικής Αττικής

Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1970
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970